News Update: Bitcoin มูลค่าหายเกือบครึ่ง เหลือ $35,000 จากจุดสูงสุดเดือน พ.ย. ท่าที Fed เข้มงวด ทำสินทรัพย์เสี่ยงทั่วโลกดิ่ง - FINNOMENA
Bitcoin ร่วงหนักจนมูลค่าหายเกือบครี่งจากระดับสูงสุดเป็นประวัติการณ์ในเดือน พ.ย. ขณะที่สกุลเงินดิจิทัลอื่นๆ ปรับตัวลดลงเช่นกัน
24 ม.ค. 2565

Bitcoin ร่วงหนักจนมูลค่าหายเกือบครี่งจากระดับสูงสุดเป็นประวัติการณ์ในเดือน พ.ย. ขณะที่สกุลเงินดิจิทัลอื่นๆ ปรับตัวลดลงเช่นกัน
ล่าสุด (24 พ.ย.) ราคา Bitcoin อยู่ที่ประมาณ $35,600 โดยราคาปรับตัวลงอย่างต่อเนื่อง และลดลงถึงเกือบ 50% จากจุดสูงสุดในเดือน พ.ย. ที่ $68,900 ขณะที่ Ether ปรับตัวลงเช่นกัน ราคาล่าสุดอยู่ที่ประมาณ $2,400
สัญญาณเตรียมถอนมาตรการกระตุ้นเศรษฐกิจของ Fed ส่งผลกระทบต่อสินทรัพย์เสี่ยงทั่วโลก จนทำให้ Bitcoin ร่วงลงมาสู่จุดต่ำสุดนับตั้งแต่เดือน ก.ค. ของปีที่แล้ว โดยการร่วงลงดังกล่าวได้กวาดมูลค่าตลาด Bitcoin จากจุดสูงสุดไปถึง 6 แสนล้านดอลลาร์ ขณะที่มูลค่าตลาดคริปโทฯ โดยรวมหายไปกว่า 1 ล้านล้านดอลลาร์
ผู้เชี่ยวชาญระบุว่า สินทรัพย์ดิจิทัลกำลังตอบสนองแบบเดียวกับสินทรัพย์เสี่ยงทั่วโลก แต่ความโชคร้ายคือ Bitcoin มีความสัมพันธ์ (Correlation) กับเหรียญอื่น จนทำให้ Altcoins ต่างๆ ปรับลดลงตามและขยายเป็นวงกว้าง
หุ้นบริษัทที่เกี่ยวข้องกับคริปโทฯ ก็ปรับตัวลงเช่นกัน โดยในวันศุกร์ที่ผ่านมา (21 พ.ย.) หุ้น Coinbase ร่วงแรงเกือบ 16% สู่ระดับต่ำสุดนับตั้งแต่เข้าสู่ตลาดหุ้นเมื่อปี 2021
นอกจากแรงกดดันจากสัญญาณนโยบายการเงินเข้มงวดของ Fed ตลาดคริปโทฯ ยังได้รับแรงกดดันจากกฎระเบียบที่เข้มงวดขึ้นของรัฐบาลทั่วโลก
ผู้ที่เกี่ยวข้องกับประเด็นดังกล่าวรายงานว่า ฝ่ายบริหารของปธน.โจ ไบเดน เตรียมเผยแพร่กฎระเบียบสำหรับสินทรัพย์ดิจิทัลอย่างเร็วที่สุดในเดือนหน้า และมอบหมายให้หน่วยงานของรัฐบาลกลางประเมินความเสี่ยงและโอกาสของคริปโทฯ
นอกจากนี้ ธนาคารกลางรัสเซียเพิ่งพิจารณาเตรียมแบนคริปโทฯ ซึ่งรวมถึงการห้ามขุด ห้ามซื้อขาย และเตรียมแบนกระดานซื้อขาย โดยให้เหตุผลว่าสินทรัพย์ดิจิทัลเป็นภัยต่อความมั่นคงทางการเงินของชาติ และสร้างปัญหาด้านสิ่งแวดล้อม
อ้างอิง: https://www.bloomberg.com/news/articles/2022-01-22/bitcoin-extends-slide-and-has-fallen-than-50-from-record-high?sref=e4t2werz 
https://www.bloomberg.com/news/articles/2022-01-21/crypto-meltdown-erases-more-than-1-trillion-in-market-value?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitcoin
Cryptocurrency
News Update
คริปโต
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA